Endokrin kórképek előfordulása és társulása in vitro fertilizációs programban részt vevő nők körében
Authors: Herman Tünde , Csehely Szilvia , Orosz Mónika , Bhattoa Harjit Pal , Deli Tamás , Török Péter , Jakab Attila 
Published: November 2022

Összefoglaló.
Bevezetés: Az endokrin betegségekhez társuló ovulációs
diszfunkció gyakori vezető vagy társuló oka a női infertilitásnak, de optimális
reprodukciós korban oki vagy ovulációindukciós kezeléssel többnyire rendezhető a
fertilitás. Az in vitro fertilizációs (IVF-) kezelések vezető
indikációi jelenleg az andrológiai és a női életkorból adódó, petefészek-eredetű
infertilitás, de egyéb endokrin diszfunkció társulása befolyásolja a kezelési
eredményeket. Célkitűzés: Az endokrin betegségek gyakoriságának
vizsgálata az IVF-programban részt vevő párok nőtagjainál.
Módszer: Az IVF-program előtti alkalmassági vizsgálatok
során a vezető indikációtól függetlenül részletes endokrinológiai kivizsgálást
végeztünk 231 nőnél (átlagéletkor 34 év). A vizsgálatok kiterjedtek a
hypothalamus- és petefészek-funkcióra, a pajzsmirigyfunkcióra és
pajzsmirigy-autoimmunitásra, a mellékvese-funkcióra, a szénhidrát-anyagcserére
és az inzulinrezisztenciára. Az egyes endokrin betegségek előfordulásán túl azok
társulási gyakoriságát is elemeztük. Eredmények: Az IVF vezető
javallatainak megoszlása megfelelt a nemzetközi tendenciáknak, endokrin jellegű
volt 87 esetben (37,6%; csökkent petefészek-tartalék: 55 eset és krónikus
anovuláció: 32 eset). Társuló endokrin eltérést 141 esetben találtunk, így
összesen 161 nőt érintett az endokrin diszfunkció (69,7%; átlagéletkor 35 év).
Az endokrin diszfunkciók előfordulása gyakorisági sorrendben:
pajzsmirigy-diszfunkció (32,5%), csökkent petefészek-tartalék (23,8%),
pajzsmirigy-autoimmunitás (22,5%), polycystás ovarium szindróma (15,6%),
inzulinrezisztencia (22,5%), elhízás (23,8%), hyperprolactinaemia (13,4%). Az
endokrin betegségek társulása minden kórkép esetében fellelhető volt.
Hypogonadotrop hypogonadismus 2, congenitalis adrenalis hyperplasia 1 esetben
fordult elő. Nem találtunk endokrin eltérést 70 esetben (30,3%).
Következtetés: Vizsgálatunk igazolja az endokrin
diszfunkciók halmozott megjelenését és gyakori társulását az IFV-program
résztvevőinél, bármely indikáció esetén. A részletes endokrin kivizsgálás és az
IVF-kezelést végzők endokrin jártassága hozzájárulhat az IVF-kezelés
sikerességéhez. Orv Hetil. 2022; 163(18): 712–719.

Summary.
Introduction: Ovulatory dysfunction associated with endocrine
diseases is a common leading or associated cause of female infertility, but at
optimal reproductive age, causal or ovulation-induction treatment can usually
settle fertility. The leading indications for in vitro
fertilization (IVF) treatments are currently andrological and originated from
age-related ovarian infertility, but other accompanying endocrine dysfunctions
affect treatment outcomes. Objective: To investigate the
incidence of endocrine diseases in female members of couples participating in
IVF program. Method: During aptitude tests prior to the IVF
program, from the leading indication independently, a detailed endocrinological
examination was performed in 231 women (mean age: 34 years). The studies of
hypothalamic and ovarian function, thyroid function and thyroid autoimmunity,
adrenal function, carbohydrate metabolism and insulin resistance were covered.
In addition to the incidence of each endocrine disease, the frequency of their
association was analyzed. Results: The distribution of IVF lead
indications was in line with the international trends, it was endocrine nature
in 87 cases (37.6%; decreased ovarian reserve in 55 cases and chronic
anovulation in 32 cases). Associated endocrine abnormalities were found in 141
cases, and a total of 161 women was affected by endocrine dysfunction (69.7%;
mean age: 35 years). Endocrine dysfunction incidences in order of frequency were
thyroid dysfunction (32.5%), diminished ovarian reserve (23.8%), thyroid
autoimmunity (22.5%), polycystic ovarian syndrome (15.6%), insulin resistance
(22.5%), obesity (23.8%), hyperprolactinemia (13.4%). The endocrine disease
associations were found in all of the cases above. Hypogonadotropic hypogonadism
occurred in 2 cases, congenital adrenal hyperplasia occurred in 1 case. No
endocrine abnormalities were found in 70 cases (30.3%).
Conclusion: Our study confirms the cumulative appearance of
endocrine dysfunctions and frequent association in IVF participants with any
lead indication. The detailed endocrine examination and proficiency/skill in
reproductive endocrinology of IVF practitioners may contribute to IVF treatment
success. Orv Hetil. 2022; 163(18): 712–719.